Chilensk Antarktis

mini

Chilensk Antarktis (spansk Territorio Antártico Chileno) er kravområdet til Chile i Antarktis. Chilensk Antarktis strekkjer seg frå 53 °V til 90 °V og frå Sørpolen til 60°S, og overlappar delvis kravområda til Argentina og Storbritannia. Det vert styrt av Cabo de Hornos kommune på fastlandet i Sør-Amerika.

Antártica er namnet på kommunen som adminsitrerer territoriet. Kommunen Antártica vert styrt av kommunen Cabo de Hornos med sete i Puerto Williams heilt sør i Chile og hyører til Chilensk Antarktis, som er ein del av regionen Magallanes y la Antártica Chilena. Kommunen Antártica vart oppretta 11. juli 1961, og låg under provinsen Magallanes fram til 1975, då Chilensk Antarktis vart oppretta. 

I følgje ei folketeljing i 2002 dekkjer Antártica eit område på 1 250 000 kvadratkilometer og har 130 innbyggjarar (115 menn og 15 kvinner). Dette omfattar ikkje personellet i dei ikkje-chilenske basane i området.

Den største busetnaden ligg på King George Island og består av Frei Montalva-stasjonen, som har ein flyplass (Teniente Rodolfo Marsh Martin Aerodrome, ICAO-kode SCRM), med samband til kommunesenteret, landsbyen Villa Las Estrellas.

I nærleiken ligg Professor Julio Escudero-basen, kontrollert av Det chilenske antarktiske instituttet (INACH), under Utanriksdepartementet. Dette er det chilenske hovudanlegget for vitskapleg utforsking av Antarktis. 

Captain Arturo Prat-basen er ein chilensk forskingsbase i Antarktis på Greenwich Island. Denne opna 6. februar 1947 og er den eldste chilenske basen i Antarktis. Fram til 1. mars 2006 var han ein base for den chilenske marinen. Fram til februar 2004 var han fast bemanna, men har sidan berre vore bemanna om sommaren som base for meteorologisk og ionosfærisk forsking.

Den einaste permanente chilenske stasjonen på fastlandet i Antarktis (Den antarktiske halvøya), O'Higgins-basen, har vore i drift sidan 18. februar 1948. Han ligg på Puerto Covadonga. 

Sesongbaserte chilenske basar
 Dr. Guillermo Mann-basen (tidlegare Shirreff-basen) ; sommarbasen til Det chilenske antarktiske instituttet (INACH), på Livingston Island. Forskingsstasjon for vêr og økologi. Arkeologiske undersøkingar av tidlegaer selfangarar.Paul Jeffrey. Cristian Donoso and Claudio Scaletta completes historic journey i Antarktis
 Luis Risopatrón-basen ; sommarbasen til Den chilenske marinen på Robert Island. Geodetisk, geofysisk og biologisk forskingsstasjon. 
 Teniente Arturo Parodi Alister-basen ; kjend som Patriot Hills-basen, er ein delvis permanent base. Basen ligg i Patriotfjella i Ellsworth Land. Basen vert driven av Det chilenske antarktiske instituttet og Det chilenske luftforsvaret for å studere glasiologi, meteorologi, geologi og kartlegging sidan 1996.
 Julio Ripamondi-basen ; liten sommarbase for Det chilenske antarktiske instituttet (INACH), på Ardley Island, ved sidan av Frei Montalva-stasjonen og Professor Julio Escudero-basen (nær på King George Island). Ripamondi-basen driv forsking på geodesi og kartografi (sidan 1997), biologi (sidan 1988) og studiar av pingvinar (sidan 1988). Basen ligg nær ein stor koloni med eselpingvinar.
 González Videla-basen ; base for Det chilenske luftforsvaret på det antarktiske fastlandet ved Waterboat Point i Paradise Bay. Han er i dag ein inaktiv base med drivstoff- og forsyningslaget for bruk i naudsituasjonar. Vert ofte vitja av chilenske vitskapsfolk og turistar om sommaren. 
 Teniente Luis Carvajal Villaroel-basen (tidlegare Stasjon T) ; base for Det chilenske luftforsvaret. Tidlegare var dette den britiske Stasjon T - Adelaide-basen, mellom 1961 og 1977. Basen vart overført til Chile i 1984 og kalla Teniente Carvajal. Chile har nytta stasjonen om sommaren sidan den gong. 

Kjelder

Denne artikkelen bygger på «Chilean Antarctic Territory» frå ,  den 12. oktober 2012. 
 oppgav desse kjeldene:

Bakgrunnsstoff

 Gobierno Regional Magallanes y Antártica Chilena Offisiell nettstad (spansk)
 Gobernación Provincia de Antártica Chilena Offisiell nettstar (spansk)
 Det chilenske antarktiske instituttet - offisiell nettstad (spansk)


Kategori:Kravområde i Antarktis
Kategori:Región de Magallanes y de Antártica Chilena